A Philosophical Discourse የተሰኘ እነ መለስ እንዲህ እንደ ዋዛ፤ መቶ ሁለት መቶ እያሉ የሚያቦኩትን የኢትዮጵያን ታሪክ አሳምሮ የሚፈትሽና በኢትዮጵያ ታሪክ ውስጥ ለሆነው መሆን ላልሆነው አለመሆን ምክንያት ለመፈልሰፍ የሚጥር ሸጋ መጽሀፍ የጻፈ ትልቅ ሰው ነው። የለም የለም፡ ብርቱካን ያለችውን ኢህአዴግ በፈለገው መልኩ ብትውጥ፡ ወይንም ኢህአዴግ አድርጊ ያላትን ብታደርግ ፈጽሞ ጎጂ ነበር አለ። ምክንያት፡ አንደኛ የቀድሞውን ቅንጅትን የአሁኑን አንድነትን ተነሳሽነትና የትግል መንፈስ ሽባ ያደርገዋል። ሁለተኛ ራሷ ብርቱካን በህዝቡ ዘንድ እያገኘች የመጣችውን ታዋቂነትና ተቀባይነት ይጎምደዋል። ሶስተኛ ኢህአዴግ ፍጹም ጌታ ሆኖ እንዲቆም በማድረግ የህዝቡን ሽንፈትና ተንበርካኪነት ያጎላዋል። የብርቱካን ቃሏን ማጠፍ ለኢህአዴግ አንጸባራቂ ድል ነው። ስለዚህ ብርቱካን ያለችውን ብቻ ማለቷ ከትክክልም በላይ ነው።
